Теренски аутомобил
Теренски аутомобил или теренац је врста аутомобила велике носивости, вучне снаге и путничког капацитета на нивоу каравана или комбија, а који је опремљен свим елементима потребним за вожњу изван асфалта (). Најважнији елементи који један теренац мора да има су погон на свим точковима, редуктор, блокаду диференцијала, велики клиренс (удаљеност од тла) и велики точкови.

На енглеском језику теренци се називају SUV, sport utility vehicle или suburban utility vehicle. Према речнику Меријам-Вебстера, SUV је робусно возило слично каравану изграђено на шасији лаког теретног возила.

Теренце користи војска, погранична полиција, ловци и шумари, а први пут су их почели производити америчка компанија Џип почетком Другог светског рата, због чега их велики број људи назива џиповима. Били су популарни крајем 20. века и почетком 21. века, а нешто касније тражња за теренцима је опала услед поскупљења горива и економске кризе. Традиционални теренци су постепено потиснути од стране кросовера, врста теренског аутомобила углавном намењен градској вожњи и који има мању тежину и бољу ефикасност у потрошњи горива. Од 2010. године расте потражња за кросоверима и теренцима.

Теренци имају одвојиву носиву структуру од шасије. Код теренаца носива структура је оквир, челични носач састављен од два уздужна и више попречних елемената. Због начина конструкције и одвојивог оквира возила, поправци су једноставнији, поготово ако је у питању саобраћајна незгода.

Референце

Спољашње везе 

 
Каросерија